ไบเดนคว้าชัยอลาสกา-อ้อนแฟนคลับคู่แข่ง
อดีตรองประธานาธิบดีโจ ไบเดน และว่าที่ตัวแทนพรรคเดโมแครตไปชิงตำแหน่งประธานาธิบดีสหรัฐฯในวันที่ 3 พ.ย. ชนะเลือกตั้งขั้นต้นแบบไพรมารีของพรรคเดโมแครตที่รัฐอลาสกาซึ่งเลือกตั้งผ่านระบบไปรษณีย์โดยเจ้าหน้าที่พรรคเดโมแครตประจำรัฐอลาสกา ประกาศผลเลือกตั้งเมื่อวันที่ 11 เม.ย.ว่า ไบเดนชนะเหนือเบอร์นี แซนเดอร์ส ส.ว.รัฐเวอร์มอนต์ ผู้ประกาศถอนตัวจากการแข่งขันภายในพรรคเดโมแครตไปเมื่อวันที่ 8 เม.ย. ด้วยคะแนน 55.3% ต่อ 44.7% ได้คะแนนคณะผู้เลือกตั้ง (delegates) ของรัฐอลาสกา 9 คน จากทั้งหมด 15 คน ส่วนแซนเดอร์สได้คะแนนคณะผู้เลือกตั้ง 8 คนไบเดนที่อยู่ภายใต้คำสั่งให้อยู่แต่ในบ้านเหมือนชาวอเมริกันส่วนใหญ่ แถลงผ่านออนไลน์เรียกร้องผู้สนับสนุนนายแซนเดอร์สเข้าร่วมการหาเสียงของตัวเองซึ่งได้รับการสนับสนุนจากผู้สมัครคนอื่นๆ ที่ถอนตัวไปก่อนหน้านี้แล้วเกือบทั้งหมดรวมทั้ง ส.ว.กามาลา แฮร์ริส ส.ว.เอมี โคลบูชาร์และพีต บูทาเจจ อดีตนายกเทศมนตรีจากรัฐอินเดียนา ด้านแซนเดอร์สเผยก่อนหน้านี้ว่าแม้จะถอนตัวแล้วแต่จะลงสมัครในสนามแข่งที่เหลือเพื่อเก็บคะแนนคณะผู้เลือกตั้งให้ได้มากที่สุดเพื่อเสริมอิทธิพลและอำนาจต่อรองในการกำหนดทิศทางของพรรค.
อดีตรองประธานาธิบดีโจ ไบเดน และว่าที่ตัวแทนพรรคเดโมแครตไปชิงตำแหน่งประธานาธิบดีสหรัฐฯในวันที่ 3 พ.ย. ชนะเลือกตั้งขั้นต้นแบบไพรมารีของพรรคเดโมแครตที่รัฐอลาสกาซึ่งเลือกตั้งผ่านระบบไปรษณีย์
เลือกตั้งสหรัฐ,เลือกตั้งประธานาธิบดีสหรัฐฯ,ประธานาธิบดีสหรัฐฯ,โจ ไบเดน,เลือกตั้งล่วงหน้า,เบอร์นี แซนเดอร์ส,ข่าววันนี้